text: Nyt hold vil besejre Alpe d'Huez
  25 marts 2013 kl. 15.08
  Cykl op af et stort bjerg og kom videre med dit liv. I Hedensted Kommune er et nyt hold bistandsklienter i gang med at træne til projektet. Mød dem i TV SYD i aften.
  18-årige Glenn Nielsen er med på et nyt hold kontanthjælps-modtagere i Hedensted, som skal cykle fra Hedensted til toppen af Alpe d'Huez. De skal på den måde forsøge at cykle sig til en uddannelse eller et fast job.
  Træningen foregår i et kondicenter. Men snart skal der cykles mange kilometer som træning til den 1200 km lange tur.
  - Det giver god træning til at komme videre i systemet, siger Glenn Nielsen.
  Sidste sommer gennemførte et hold unge fra Hedensted turen. Og kommunen ved, at projektet bringer de unge videre.
  
  Ni af 11 har fået job
  TV SYD har besøgt en af dem, der var med på den første tur.
  Kasper Møller havde tidligere problemer med at stå op om morgenen - og var ude i et hash-misbrug. Men det har ændret sig.
  Nu har han fået planer for sit liv:
  - Jeg håber på uddannelse som mekaniker.
  I alt ni af de første 11, der har været med på cykelprojektet, er i dag i job eller uddannelse. Og de næste de er altså så småt på vej
  